Publication: Magyar Közlöny
Issue: MK-2010-194 (Year: 2010, Number: 194)
Era: contemporary
Section: 7. A magánnyugdíjról és magánnyugdíjpénztárakról szóló 1997. évi LXXXII. törvény módosítása
Paragraph Index: 80

(1) Az Mpt. 123. § (6) bekezdése helyébe a következõ rendelkezés lép, és a 123. § a következõ (6a), (6b) és (6c) bekezdéssel egészül ki: „(6) A magán-nyugdíjpénztári tagnak a magánnyugdíjrendszerben fennálló tagsági jogviszonya fenntartásának szándékáról 2011. január 31. napjáig kell nyilatkoznia. A társadalombiztosítási nyugellátásban nem részesülõ, e törvény alapján magán-nyugdíjpénztári taggá vált személy magán-nyugdíjpénztári tagsági jogviszonya nyilatkozat hiányában 2011. március 1. napjával megszûnik. A helyszíni nyilatkozattételre jogosult személy, illetve a tartósan külföldön tartózkodó pénztártag [24. § (10) bekezdés], ha nyilatkozatát 2011. január 31-éig rajta kívül álló okból nem tudta megtenni, akkor az akadály megszûnésétõl számított 8 napon belül, de legkésõbb 2011. február 28-áig a nyilatkozat 24. § (10) bekezdése szerinti módon való pótlásával egyidejûleg igazolási kérelmet terjeszthet elõ. (6a) A (6) bekezdés szerinti igazolási kérelemrõl a nyugdíjbiztosítási igazgatási szerv annak elõterjesztését követõ 15 napon belül, a közigazgatási hatósági eljárás szabályai szerint eljárva dönt. (6b) Az igazolási kérelem jogerõs elbírálásáig a kérelmezõ pénztártag követelésének értéke a 24. § (11) bekezdése szerint nem adható át. Ha az igazolási kérelemnek helyt adnak, a magánnyugdíj-pénztári tagság nem szûnik meg, illetve 2011. március 1-jére visszamenõlegesen helyreáll. (6c) Az a természetes személy, aki e törvény 1998. január 1-je 2010. november 2-a között hatályos rendelkezései szerint pályakezdõnek minõsült, de pénztártagsága 2010. november 2-áig nem jött létre, a 3. § (2) bekezdése alapján már csak önkéntesen létesíthet pénztártagságot.”

Source: https://magyarkozlony.hu/hivatalos-lapok/683cc4d028f64d014b963590490c4454b0fe9ad2/dokumentumok/c3e2bb46fe09ba66c7e79e004adb2b52e4a3779c/letoltes